BEGRUNDELSE

1. BAGGRUND FOR FORSLAGET

Formålet med dette forslag er i overensstemmelse med artikel 322, stk. 2, i traktaten om Den Europæiske Unions funktionsmåde (herefter "TEUF") at fastsætte de bestemmelser, der er nødvendige for at fastlægge de metoder og den procedure, medlemsstaterne skal følge ved overdragelsen til Kommissionen af den egne indtægt fra en afgift på finansielle transaktioner (herefter "FT-afgiften"), som omhandlet i artikel 2, stk. 1, litra b), i Rådets afgørelse [.../...] om ordningen for Den Europæiske Unions egne indtægter (herefter "afgørelse om ordningen for egne indtægter 2014")[1].

Formålet med disse praktiske foranstaltninger er at gennemføre de dele af EU-ordningen for egne indtægter 2014, der vedrører indførelse af en egen indtægt fra en FT-afgift, dens bogføring, tidsrammerne for dens overdragelse, betaling af morarenter ved for sen betaling, opbevarelse af bilag og administrativt samarbejde. Disse foranstaltninger supplerer desuden de gennemførelsesforanstaltninger, der er fastlagt i henhold til artikel 311, stk. 4, i TEUF, vedrørende kontrol og overvågning og supplerende rapporteringskrav[2].

Kommissionen har ved udarbejdelsen af forslaget trukket på de tidligere erfaringer med forvaltning af egne indtægter. Det består af de bedst egnede dele af de to eksisterende ordninger, dvs. ordningen for de traditionelle egne indtægter og den nuværende egne indtægt fra moms. For at undgå unødvendigt pres i forbindelse med de retlige foranstaltninger, som medlemsstaterne skal træffe for at indføre afgiften på finansielle transaktioner, foreslås det, at fordringen på den egne indtægt først opstår, når en medlemsstat i praksis har opkrævet indtægten. Af hensyn til en hurtigere og mere effektiv opkrævning af den egne indtægt foreslås det dog, at indtægten overdrages på grundlag af månedlige opgørelser, hvor tidspunktet for overdragelsen af den egne indtægt klart fremgår.

Indholdet af forslaget gennemgås nedenfor. I det følgende refereres der til Rådets forordning (EF, Euratom) nr. 1150/2000[3]. Kommissionen vedtog den 29. juni 2011 et omarbejdningsforslag til denne forordning[4].

2. FORSLAGETS JURIDISKE INDHOLD

2.1 Indledning

Dette forslag indgår i en pakke, som også omfatter et forslag til Rådets forordning om en ordning for overdragelse til EU-budgettet af en egen indtægt fra moms[5] samt en ændring af omarbejdelsen af Rådets nuværende forordning om overdragelse af de traditionelle egne indtægter og egne indtægter fra BNI[6].

Kommissionen vil undersøge mulighederne for at samle bestemmelserne om fastsættelse og overdragelse af alle EU's egne indtægter i en enkelt forordning på baggrund af en samlet aftale om pakken om egne indtægter.

2.2 Kapitel I "Almindelige bestemmelser"

- Artikel 1 i forslaget "Genstand". I denne artikel fastslås det, at de foreslåede foranstaltninger gælder den nye egne indtægt, som er fastsat i artikel 2, stk. 1, litra b), i afgørelse [.../...].

- Artikel 2 i forslaget "Fastlæggelse af den egne indtægt fra FT-afgiften". Heri fastsættes tidspunktet for, hvornår EU's fordring på den egne indtægt fra FT-afgiften opstår.

2.3 Kapitel II "Overdragelse af den egne indtægt fra FT-afgiften"

- Artikel 3 i forslaget "Bogføring". Det foreslås, at de foranstaltninger, som allerede anvendes i forbindelse med de nuværende egne indtægter i henhold til artikel 9 i forordning 1150/2000, også anvendes i forbindelse med den egne indtægt fra FT-afgiften.

- Artikel 4 i forslaget "Kreditering, rapportering og tidsrammer for overdragelse". Det foreslås, at der i forbindelse med den egne indtægt fra FT-afgiften anvendes nogle bestemmelser svarende til dem, der anvendes i henhold til artikel 6 i forordning 1150/2000, nemlig månedlige skæringstidspunkter, der ligger så tidligt som muligt, og månedlige opgørelser. Kommissionen vil udarbejde nogle detaljerede bestemmelser for de månedlige opgørelser ved hjælp af gennemførelsesretsakter vedtaget efter rådgivningsproceduren. Det foreslås, at den egne indtægt fra FT-afgiften og den tilhørende månedsopgørelse skal overdrages og være tilgængelig den første arbejdsdag i den anden måned efter den måned, i hvilken EU's fordring fastsættes af medlemsstaterne. Eftersom størrelsen af de beløb, der overdrages, kan skifte meget fra måned til måned, foreslås det desuden, at medlemsstaterne indsender et overslag over, hvor stort et beløb der vil blive overført til kontiene.

- Artikel 5 i forslaget "Morarenter ved for sen overdragelse". Det foreslås, at der i lighed med den ordning, der for øjeblikket gælder i henhold til artikel 11 i forordning 1150/2000, skal pålægges morarenter ved forsinket overdragelse af den egne indtægt fra FT-afgiften.

- Artikel 6 i forslaget "Regnskabsmæssige berigtigelser" . Heri foreslås det, at der skal gælde samme tidsfrist for FT-afgiften som for de øvrige egne indtægter i henhold til artikel 7 i forordning 1150/2000.

2.4 Kapitel III "Administrative foranstaltninger"

- Artikel 7 og 8 i forslaget "Opbevaring af bilag" og "Administrativt samarbejde" . Heri foreslås det, at de forpligtelser, der for øjeblikket gælder for medlemsstaterne i forbindelse med de øvrige egne indtægter, jf. artikel 3 og 4 i forordning 1150/2000, også skal gælde for den egne indtægt fra FT-afgiften.

2.5 Kapitel IV "Afsluttende bestemmelser"

- Artikel 9 i forslaget "Udvalgsprocedure". Heri fastsættes det, at den egne indtægt fra FT-afgiften skal behandles af Det Rådgivende Udvalg for Egne Indtægter, som for øjeblikket fungerer på grundlag af artikel 20 i forordning 1150/2000 og i overensstemmelse med forordning (EU) nr. 182/2011.

2011/0334 (CNS)

Forslag til

RÅDETS FORORDNING

om metoderne og proceduren for overdragelse af den egne indtægt fra afgiften på finansielle transaktioner

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 322, stk. 2, sammenholdt med traktaten om oprettelse af Det Europæiske Atomenergifællesskab, særlig artikel 106a,

under henvisning til forslag fra Europa- Kommissionen,

under henvisning til udtalelse fra Europa-Parlamentet[7],

under henvisning til udtalelse fra Den Europæiske Revisionsret[8] og

ud fra følgende betragtninger:

1. Unionens egen indtægt baseret på afgiften på finansielle transaktioner (FT-afgiften), jf. artikel 2, stk. 1, litra b), i Rådets afgørelse [.../...] om ordningen for Den Europæiske Unions egne indtægter[9] (i det følgende benævnt "egen indtægt fra FT-afgiften"), bør overdrages til Unionen på den bedst tænkelige måde, og der bør derfor fastlægges bestemmelser om medlemsstaternes overdragelse af denne indtægt til Kommissionen.

2. Fastlæggelsen af den egne indtægt fra FT-afgiften bør af hensyn til en forenkling af administrationen og bogføringen og ønsket om sikkerhed kædes sammen med, at FT-afgiften indbetales til en medlemsstat. Denne fremgangsmetode har desuden den fordel, at der er en klar og direkte forbindelse mellem indtægten fra FT-afgiften og Unionens egne indtægter.

3. Overdragelsen af den egne indtægt fra FT-afgiften bør ske ved, at beløbet krediteres en konto, der er åbnet med henblik herpå i henhold til Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter[10]. Medlemsstaterne bør betale morarenter, når den egne indtægt fra FT-afgiften krediteres kontiene for sent. I overensstemmelse med princippet om sund finansiel forvaltning bør det sikres, at omkostningerne til inddrivelse af påløbne renter ikke overstiger det skyldige rentebeløb.

4. Medlemsstaterne bør stille de bilag og oplysninger, som er nødvendige for, at Kommissionen kan udøve sine beføjelser vedrørende Unionens egne indtægter, til rådighed for Kommissionen og i givet fald sende dem til denne. Medlemsstaterne bør bl.a. sende Kommissionen månedlige opgørelser over de fastlagte fordringer.

5. De nationale myndigheder, der har til opgave at opkræve egne indtægter, bør til enhver tid være i stand til at stille bilagene vedrørende de opkrævede egne indtægter til rådighed for Kommissionen.

6. Det er nødvendigt at sikre et tæt samarbejde mellem medlemsstaterne og Kommissionen for at lette en korrekt anvendelse af de finansielle regler om egne indtægter.

7. For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser. Disse beføjelser bør udøves i henhold til Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[11].

8. Når der med henblik på fastlæggelse af de nærmere regler for de månedlige opgørelser af regnskaberne over den egne indtægt fra FT-afgiften vedtages gennemførelsesretsakter, bør rådgivningsproceduren følges i betragtning af disse opgørelsers tekniske karakter.

9. Denne forordning bør anvendes fra samme dag som afgørelse [.../...] —

VEDTAGET DENNE FORORDNING:

Kapitel I

GENERELLE BESTEMMELSER

ARTIKEL 1

Emne

I denne forordning fastlægges bestemmelserne om overdragelse til Kommissionen af Unionens egne indtægt, som er baseret på en andel af afgiften på finansielle transaktioner (FT-afgiften), og som fastsættes i artikel 2, stk. 1, litra b), i afgørelse [.../...] (i det følgende benævnt "den egne indtægt fra FT-afgiften").

Artikel 2

Fastlæggelse af den egne indtægt fra FT-afgiften

1. Med henblik på anvendelse af denne forordning fastlægges Unionens fordring på den egne indtægt fra FT-afgiften, jf. artikel 2, stk. 1, litra b), i afgørelse [.../...], så snart den medlemsstat, der er berettiget til at opkræve FT-afgiften i forbindelse med en given transaktion, har modtaget betaling af den skyldige afgift på den pågældende transaktion, jf. Rådets direktiv [.../...][12], herunder også betaling af forskud eller restbeløb.

2. Når der i henhold til direktiv [.../...] har fundet en afgiftspligtig transaktion sted, men den skyldige afgift kun er blevet delvist betalt, sikrer den berørte medlemsstat, at det beløb, der skal betales som egen indtægt, overdrages til Kommissionen, inden medlemsstaten opnår nogen indtægter fra FT-afgiften.

Kapitel II

OVERDRAGELSE AF DEN EGNE INDTÆGT FRA FT-AFGIFTEN

ARTIKEL 3

Bogføring

1. Den enkelte medlemsstat indbetaler den egne indtægt fra FT-afgiften på den konto, som den i henhold til artikel 9 i Rådets forordning (EF, Euratom) nr. 1150/2000 har åbnet i Kommissionens navn i sin finansforvaltning eller det hertil udpegede organ.

2. Medlemsstaterne eller de organer, de har udpeget, sender følgende til Kommissionen ad elektronisk vej:

a) et kontoudtog, der viser bogføringen af den egne indtægt fra FT-afgiften, senest den anden arbejdsdag efter krediteringen af Kommissionens konto

b) en kreditnota som bevis for indbetalingen af den egne indtægt fra FT-afgiften, hvis det i litra a) nævnte kontoudtog ikke foreligger på den arbejdsdag, hvor de egne indtægter krediteres Kommissionens konto.

3. Det krediterede beløb angives i euro i overensstemmelse med Rådets forordning (EF, Euratom) nr. 1605/2002[13].

4. Medlemsstaternes finansforvaltning eller det organ, som de hver især har udpeget hertil, fører et sammenfattende regnskab over den egne indtægt fra FT-afgiften.

5. Af hensyn til bogføringen af den egne indtægt fra FT-afgiften sker fastlæggelsen af regnskabet tidligst kl. 13 den sidste arbejdsdag i den måned, hvor fastlæggelsen af den egne indtægt har fundet sted.

Artikel 4

Kreditering, rapportering og tidsrammer for overdragelse

1. Beløb, der fastlægges i henhold til artikel 2, krediteres den i artikel 3, stk. 1, nævnte konto på den første arbejdsdag i den anden kalendermåned efter den måned, hvor beløbet blev fastlagt.

2. Senest ti arbejdsdage før den dato, der fastsættes i stk. 1, sender hver enkelt medlemsstat Kommissionen en månedlig kontoopgørelse over den egne indtægt fra FT-afgiften.

3. Bogføringer i det sammenfattende regnskab, der nævnes i artikel 3, stk. 4, skal være foretaget senest den første arbejdsdag i den anden måned efter den måned, hvor fastlæggelsen fandt sted i henhold til artikel 2.

4. Kommissionen vedtager gennemførelsesretsakter indeholdende detaljerede bestemmelser om de månedlige opgørelser, der nævnes i stk. 2 i denne artikel. Disse gennemførelsesretsakter vedtages efter rådgivningsproceduren i artikel 9, stk. 2.

Artikel 5

Renter på for sent indbetalte beløb

1. Enhver forsinkelse af krediteringen af den i artikel 3, stk. 1, foreskrevne konto medfører, at den pågældende medlemsstat betaler morarenter.

Beløb på under 500 EUR opkræves dog ikke.

2. Renter opkræves til de satser og på de betingelser, der er fastsat i artikel 11, stk. 2 og 3, i forordning (EF, Euratom) nr. 1150/2000.

3. For betaling af de i stk. 1 omhandlede renter finder artikel 3, stk. 2 og 3, tilsvarende anvendelse.

Artikel 6

Regnskabsmæssige berigtigelser

Efter den 31. december i det tredje år efter et givet år vil det samlede beløb anført i de månedlige opgørelser fra medlemsstaterne som omhandlet i artikel 4, stk. 5, og vedrørende det pågældende regnskabsår, ikke længere kunne ændres, undtagen på punkter, som enten Kommissionen eller den pågældende medlemsstat har gjort opmærksom på inden dette tidspunkt.

Kapitel III

ADMINISTRATIVE BESTEMMELSER

ARTIKEL 7

Opbevaring af bilag

Medlemsstaterne træffer alle fornødne foranstaltninger, for at bilagene vedrørende overdragelsen af den egne indtægt fra FT-afgiften opbevares i mindst tre kalenderår regnet fra udgangen af det år, de vedrører.

Såfremt det ved den revision, der foretages i henhold til artikel 5 i forordning (EU) [.../...], af de i stk. 1 nævnte bilag viser sig nødvendigt at foretage en ændring, opbevares disse bilag i så lang tid ud over den i stk. 1 fastsatte frist, at nævnte ændring kan foretages og kontrolleres.

Når en tvist mellem en medlemsstat og Kommissionen vedrørende forpligtelsen til at overdrage et bestemt beløb af den egne indtægt fra FT-afgiften bilægges efter fælles aftale eller ved en afgørelse truffet af Den Europæiske Unions Domstol, overdrager medlemsstaten de bilag, der er nødvendige for den finansielle opfølgning, til Kommissionen inden for to måneder efter bilæggelsen.

Artikel 8

Administrativt samarbejde

1. Hver medlemsstat giver Kommissionen følgende oplysninger:

a) benævnelsen på de tjenestegrene eller organer, som er ansvarlige for fastlæggelsen, opkrævningen, overdragelsen og kontrollen af den egne indtægt fra FT-afgiften, samt de grundliggende bestemmelser vedrørende disse tjenestegrenes og organers rolle og funktion

b) de almindelige love og administrative bestemmelser og de almindelige bogføringsforskrifter vedrørende opkrævning af FT-afgiften og overdragelse af den herfra stammende egne indtægt til Kommissionen samt bestemmelserne for Kommissionens kontrol af denne egne indtægt

c) den nøjagtige betegnelse på alle de administrative og regnskabsmæssige oversigter, hvori den egne indtægt fra FT-afgiften er opført, herunder særlig dem, som anvendes til opstillingen af det i artikel 4 nævnte regnskab.

Alle ændringer i disse oplysninger meddeles med det samme til Kommissionen.

2. Kommissionen meddeler efter anmodning fra en medlemsstat alle medlemsstater de i stk. 1 omhandlede oplysninger.

Kapitel IV

AFSLUTTENDE BESTEMMELSER

ARTIKEL 9

Udvalgsprocedure

10. Kommissionen bistås af Det Rådgivende Udvalg for Egne Indtægter, der er nedsat ved forordning (EU) nr. […/…]. Dette udvalg er et udvalg i henhold til forordning (EU) nr. 182/2011.

11. Når der henvises til dette stykke, anvendes artikel 4 i forordning (EU) nr. 182/2011.

Artikel 10

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende .

Den finder anvendelse fra den 1. januar 2014.

Denne forordning er bindende i alle enkeltheder og gælder umiddelbart i enhver medlemsstat.

Udfærdiget i

På Rådets vegne

Formand

FINANSIERINGSOVERSIGT TIL FORSLAG

1. FORSLAGETS/INITIATIVETS RAMME

1.1. Forslagets/initiativets betegnelse

1.2. Berørt(e) politikområde(r) inden for ABM/ABB-strukturen

1.3. Forslagets/initiativets art

1.4. Mål

1.5. Forslagets/initiativets begrundelse

1.6. Varighed og finansielle virkninger

1.7. Påtænkt(e) forvaltningsmetode(r)

2. FORVALTNINGSFORANSTALTNINGER

2.1. Bestemmelser om kontrol og rapportering

2.2. Forvaltnings- og kontrolordning

2.3. Foranstaltninger til forebyggelse af svig og uregelmæssigheder

3. FORSLAGETS/INITIATIVETS ANSLÅEDE FINANSIELLE VIRKNINGER

3.1. Berørt(e) udgiftspost(er) i budgettet og udgiftsområde(r) i den flerårige finansielle ramme

3.2. Anslået virkning for udgifterne

3.2.1. Sammenfatning af den anslåede virkning for udgifterne

3.2.2. Anslået virkning for aktionsbevillingerne

3.2.3. Anslået virkning for administrationsbevillingerne

3.2.4. Forenelighed med indeværende flerårige finansielle ramme

3.2.5. Tredjemands bidrag til finansieringen

3.3. Anslået virkning for indtægterne

FINANSIERINGSOVERSIGT TIL FORSLAGET

1. FORSLAGETS/INITIATIVETS RAMME

1.1. Forslagets/initiativets betegnelse

Forslag til Rådets forordning om metoderne og proceduren for overdragelse af den egne indtægt fra afgiften på finansielle transaktioner (FT-afgiften)

1.2. Berørt(e) politikområde(r) inden for ABM/ABB-strukturen [14]

Indtægt på EU-budgettet (Afsnit 1 "Egne indtægter")

1.3. Forslagets/initiativets art

( Forslaget/initiativet drejer sig om en ny foranstaltning

( Forslaget/initiativet drejer sig om en ny foranstaltning som opfølgning på et pilotprojekt/en forberedende foranstaltning[15]

( Forslaget/initiativet drejer sig om forlængelse af en eksisterende foranstaltning

( Forslaget/initiativet drejer sig om omlægning af en foranstaltning til en ny foranstaltning

1.4. Mål

1.4.1. Det eller de af Kommissionens flerårige strategiske mål, som forslaget/initiativet vedrører

Forslaget supplerer og forbedrer Kommissionens forslag af 29. juni 2011 om ordningen for EU's egne indtægter [jf. KOM(2011) 510, 511 og 512].

1.4.2. Specifikke mål og berørte ABM/ABB-aktiviteter

Specifikt mål nr.

Berørte ABM/ABB-aktiviteter

Afsnit 1 – Egne indtægter

1.4.3. Forventede resultater og virkninger

Angiv, hvilke virkninger forslaget/initiativet forventes at få for modtagerne/målgruppen.

En afgift på finansielle transaktioner kunne udgøre en ny indtægtskilde, som kunne reducere de eksisterende bidrag fra medlemsstaterne, give de nationale regeringer ekstra råderum og bidrage til de generelle budgetkonsolideringsbestræbelser. Selv om der allerede findes en vis form for afgift på finansielle transaktioner i et begrænset antal medlemsstater, gjorde analysen det også klart, at en indsats på EU-plan kunne vise sig at være både mere virkningsfuld og effektiv end ukoordinerede tiltag i de enkelte medlemsstater på grund af omfanget af grænseoverskridende aktiviteter og stor mobilitet for afgiftsgrundlaget. Den kan endvidere bidrage til at begrænse den eksisterende opsplitning af det indre marked. EU-initiativet vil udgøre et første skridt hen imod anvendelse af en afgift på finansielle transaktioner på globalt plan.

1.4.4. Virknings- og resultatindikatorer

Angiv indikatorerne til kontrol af forslagets/initiativets gennemførelse.

Forslaget skaber rammerne for, at egne indtægter fra FT-afgiften bliver overdraget korrekt og til tiden.

1.5. Forslagets/initiativets begrundelse

1.5.1. Behov, der skal opfyldes på kort eller lang sigt

Der bør opnås enighed om reglerne for overdragelse af den egne indtægt fra FT-afgiften til EU-budgettet i tide, så den nye egne indtægt kan indføres til tiden.

1.5.2. Merværdien ved en indsats fra EU's side

Jf. 1.4.3 ovenfor.

1.5.3. Erfaringer fra lignende foranstaltninger

Ikke relevant.

1.5.4. Sammenhæng med andre relevante instrumenter og mulig synergivirkning

Dette forslag indgår i en pakke af forslag, som også omfatter et ændret forslag til Rådets afgørelse om ordningen for Den Europæiske Unions egne indtægter, et ændret forslag til Rådets forordning om fastsættelse af gennemførelsesbestemmelser til ordningen for Den Europæiske Unions egne indtægter og forslaget til Rådets direktiv om en afgift på finansielle transaktioner i EU. Tilsammen gør disse forslag det klart, hvordan direktivet om afgift på finansielle transaktioner og bestemmelserne om egne indtægter eventuelt vil fungere sammen.

1.6. Varighed og finansielle virkninger

( Forslag/initiativ af begrænset varighed

- ( Forslag/initiativ gældende fra [DD/MM]ÅÅÅÅ til [DD/MM]ÅÅÅÅ

- ( Finansielle virkninger fra ÅÅÅÅ til ÅÅÅÅ

( Forslag/initiativ af ubegrænset varighed

- Iværksættelse med en indkøringsperiode fra 1.1.2013 til 31.12.2013

- derefter gennemførelse i fuldt omfang

1.7. Påtænkte forvaltningsmetoder [16]

( Direkte central forvaltning ved Kommissionen

( Indirekte central forvaltning ved uddelegering af gennemførelsesopgaver til:

- ( gennemførelsesorganer

- ( organer oprettet af Fællesskaberne[17]

- ( nationale offentligretlige organ/organer med offentlige tjenesteydelsesopgaver

- ( personer, som har fået pålagt at gennemføre specifikke aktioner i henhold til afsnit V i traktaten om Den Europæiske Union, og som er identificeret i den relevante basisretsakt, jf. artikel 49 i finansforordningen

( Delt forvaltning sammen med medlemsstaterne

( Decentral forvaltning sammen med tredjelande

( Fælles forvaltning sammen med internationale organisationer ( angives nærmere )

Hvis der angives flere forvaltningsmetoder, gives der en nærmere forklaring i afsnittet "Bemærkninger".

Bemærkninger:

2. FORVALTNINGSFORANSTALTNINGER

2.1. Bestemmelser om kontrol og rapportering

Hyppighed og betingelser angives.

Bestemmelserne vedrørende kontrol og rapportering om overdragelsen af den egne indtægt fra FT-afgiften findes i kapitel III og IV i forslaget til Rådets forordning.

2.2. Forvaltnings- og kontrolsystem

2.2.1. Konstaterede risici

De vigtigste potentielle risici vedrører: fejlagtig fastlæggelse af den egne indtægt fra FT-afgiften, fejlagtig kreditering af kontiene, for sen overdragelse af indtægten og bogføringsfejl.

2.2.2. Påtænkt(e) kontrolmetode(r)

Disse risici tages der konsekvent højde for i forslaget, som desuden indeholder nogle konkrete bestemmelser om administrativt samarbejde og en udvalgsprocedure.

2.3. Foranstaltninger til forebyggelse af svig og uregelmæssigheder

Angiv eksisterende og påtænkte forebyggelses- og beskyttelsesforanstaltninger.

Ud over de i pkt. 2.2.2. omtalte bestemmelser gøres der opmærksom på de kontrol- og overvågningsbestemmelser, der er indeholdt i det vedlagte ændringsforslag til Rådets forordning om fastsættelse af gennemførelsesforanstaltninger for ordningen for Den Europæiske Unions egne indtægter.

3. FORSLAGETS/INITIATIVETS ANSLÅEDE FINANSIELLE VIRKNINGER

3.1. Berørt(e) udgiftspost(er) i budgettet og udgiftsområde(r) i den flerårige finansielle ramme

Ikke relevant.

3.2. Anslået virkning for udgifterne

3.2.1. Sammenfatning af den anslåede virkning for udgifterne

Udgiftsområde i den flerårige finansielle ramme: | 5 | Administration |

i mio. EUR i faste 2011-priser

2013 | 2014 | 2015 | 2016 | 2017 og derefter |

( Menneskelige ressourcer | 0.508 | 2.144 | 2.144 | 2.144 | 2.144 |

( Andre administrationsudgifter | 0.072 | 0.197 | 0.197 | 0.287 | 0.212 |

I ALT DG BUDGET | Bevillinger | 0.580 | 2.341 | 2.341 | 2.431 | 2.356 |

Bevillinger I ALT under UDGIFTSOMRÅDE 5 | Forpligtelser i alt = betalinger i alt | 0.580 | 2.341 | 2.341 | 2.431 | 2.356 |

Bevillinger I ALT under UDGIFTSOMRÅDE 1-5 i den flerårige finansielle ramme | Forpligtelser | 0.580 | 2.341 | 2.341 | 2.431 | 2.356 |

Betalinger | 0.580 | 2.341 | 2.341 | 2.431 | 2.356 |

3.2.2. Anslået virkning for aktionsbevillingerne

- ( Forslaget/initiativet medfører ikke anvendelse af aktionsbevillinger

- ( Forslaget/initiativet medfører anvendelse af aktionsbevillinger.

3.2.3. Anslået virkning for administrationsbevillingerne

3.2.3.1. Resumé

- ( Forslaget/initiativet medfører ikke anvendelse af administrationsbevillinger

- ( Forslaget/initiativet medfører anvendelse af administrationsbevillinger som anført herunder:

i mio. EUR i faste 2011-priser

2013 | 2014 | 2015 | 2016 | 2017 og derefter |

UDGIFTSOMRÅDE 5 i den flerårige finansielle ramme |

Menneskelige ressourcer | 0.508 | 2.144 | 2.144 | 2.144 | 2.144 |

Andre administrationsudgifter | 0.072 | 0.197 | 0.197 | 0.287 | 0.212 |

Subtotal UDGIFTSOMRÅDE 5 i den flerårige finansielle ramme | 0.580 | 2.341 | 2.341 | 2.431 | 2.356 |

Uden for UDGIFTSOMRÅDE 5[18] i den flerårige finansielle ramme |

Menneskelige ressourcer |

Andre administrationsudgifter |

Subtotal uden for UDGIFTSOMRÅDE 5 i den flerårige finansielle ramme |

I ALT | 0.580 | 2.341 | 2.341 | 2.431 | 2.356 |

3.2.3.2. Anslået behov for menneskelige ressourcer

- ( Forslaget/initiativet medfører ikke anvendelse af menneskelige ressourcer

- ( Forslaget/initiativet medfører anvendelse af menneskelige ressourcer som anført herunder:

Overslag angives i hele tal (eller med højst én decimal)

2013 | 2014 | 2015 | 2016 | 2017 og derefter |

( Stillinger i stillingsfortegnelsen (tjenestemænd og midlertidigt ansatte) |

27 01 01 01 (i hovedsædet og Kommissionens repræsentationskontorer) | 4 | 13 | 13 | 13 | 13 |

XX 01 01 02 (i delegationer) |

XX 01 05 01 (indirekte forskning) |

XX 01 05 01 (direkte forskning) |

( Eksternt personale (i fuldtidsækvivalenter)[19] |

27 01 02 01 (KA, V og UNE under den samlede bevillingsramme) | 0 | 7 | 7 | 7 | 7 |

XX 01 02 02 (KA, V, UED, LA og UNE i delegationerne) |

XX 01 04 yy[20] | - i hovedsædet[21] |

- i delegationerne |

XX 01 05 02 (KA, UNE, V – indirekte forskning) |

10 01 05 02 (KA, UNE, V – direkte forskning) |

Andre budgetposter (skal angives) |

I ALT |

Personalebehovet vil blive dækket ved hjælp af det personale, som GD'et allerede har afsat til aktionen, og/eller interne rokader i GD'et, eventuelt suppleret med yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger.

Opgavebeskrivelse:

Tjenestemænd, midlertidigt ansatte og eksternt personale | Det nye kontor for egne indtægter fra FT-afgiften kontrollerer, at medlemsstaterne på korrekt vis og inden for de fastlagte tidsrammer fastlægger, bogfører, inddriver og overdrager den egne indtægt fra FT-afgiften, som de opkræver med henblik på EU-budgettets finansiering. Blandt hovedopgaverne er følgende: 1) Inspektion - Medlemsstaternes aktiviteter vedrørende den egne indtægt fra FT-afgiften kontrolleres ved hjælp af kontrolbesøg på grundlag af et risikobaseret årsprogram. Som udgangspunkt kan der aflægges besøg to gange om året i de 5 medlemsstater, der opkræver de største beløb, og en gang om året i de øvrige medlemsstater. Der aflægges eventuelt besøg i de mindste medlemsstater hvert andet år. Alle kontrolrapporter og medlemsstaternes svar hertil drøftes med medlemsstaterne på møderne i Det Rådgivende Udvalg for Egne Indtægter/FT-afgiften, som afholdes to gange om året. Enkeltforhold, der påpeges ved kontrollen, kræver, at de følges op finansielt eller retligt/administrativt, og sagen vil først blive lukket, når den berørte medlemsstat har truffet foranstaltning til at afhjælpe situationen. Hvis dette ikke sker, kan der indledes en overtrædelsesprocedure. 2) Opfølgning af Revisionsrettens revision Den Europæiske Revisionsret kan også gennemføre revision af den egne indtægt fra FT-afgiften (DAS eller særlig revision) i medlemsstaterne. Kontoret har ikke kun ansvar for at følge op på resultaterne af sin egen kontrol, men også for opfølgningen af resultaterne af Revisionsrettens revision i forhold til de berørte medlemsstater. 3) Tilsyn med inddrivelse og opfølgning af enkeltsager Kontoret fører tilsyn med medlemsstaternes inddrivelse af den egne indtægt fra FT-afgiften i særlige tilfælde med stor finansiel betydning (f.eks. i forlængelse af omfattende undersøgelser foretaget af OLAF). Med henblik på det generelle tilsyn med inddrivelsen i tilfælde af svig og uregelmæssigheder vil kontoret eventuelt have brug for særlige databaser (nye databaser eller baser med udgangspunkt i eksisterende systemer som f.eks. OWNRES), hvortil medlemsstaterne kunne indsende rapporter om alle sager på over 10 000 EUR. Herudover skal der følges op på alle enkeltsager, hvor egne indtægter fra FT-afgiften går tabt på grund af fejl begået af medlemsstaterne. 4) Forvaltning af medlemsstaternes rapporter om gældsafskrivning Medlemsstaterne kan afkræves en rapport i alle tilfælde, hvor det viser sig umuligt at inddrive egne indtægter fra FT-afgiften over et bestemt beløb, hvori der skal redegøres for årsagen til, at beløbet ikke kan inddrives og overdrages til Kommissionen. Kontoret undersøger i samarbejde med Juridisk Tjeneste, GD TAXUD og OLAF, om den berørte medlemsstat har udvist den nødvendige omhu, og om den dermed kan fritages for forpligtelsen til at overdrage beløbet. Kontoret skal følge op på alle sager, hvor det formodes, at en medlemsstat er ansvarlig for tabet af den egne indtægt fra FT-afgiften. 5) Tilsyn med kandidatlandenes forberedelse og assistance til kandidatlandene Kontoret skal føre tilsyn med, om kandidatlandene er rede til at opfylde forpligtelserne vedrørende den egne indtægt fra FT-afgiften, bl.a. ved hjælp af kontrolbesøg og gennemgang af deres svar på spørgeskemaer og simulationer. Herudover vil kandidatlandene få tilbudt støtteprogrammer forud for tiltrædelsen, inkl. seminarer og workshopper, hvor de kommende forpligtelser vedrørende den egne indtægt fra FT-afgiften vil blive indgående behandlet. |

3.2.4. Forenelighed med indeværende flerårige finansielle ramme

- ( Forslaget/initiativet er foreneligt med indeværende flerårige finansielle ramme.

- ( Forslaget/initiativet kræver omlægning af det relevante udgiftsområde i den flerårige finansielle ramme.

Dette forslag hænger nøje sammen med forslagene til den næste flerårige finansielle ramme, som Kommissionen vedtog den 29. juni 2011. Forslaget har til formål at sikre, at de rette finansieringsmidler er til stede for EU-budgettet fra den 1.1.2014, dvs. når den næste flerårige finansielle ramme indledes.

- ( Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres.

3.2.5. Tredjemands bidrag til finansieringen

- ( Forslaget/initiativet indeholder ikke bestemmelser om samfinansiering med tredjemand.

- ( Forslaget/initiativet indeholder bestemmelser om samfinansiering, jf. følgende overslag.

3.3. Anslået virkning for indtægterne

- ( Forslaget/initiativet har ingen finansiel virkning for indtægterne.

- ( Forslaget/initiativet har følgende finansielle virkning:

( for egne indtægter

( for diverse indtægter

i mio. EUR i løbende priser

Indtægtspost på budgettet | Bevillinger til rådighed i indeværende regnskabsår | Forslagets/initiativets virkning[22] |

| | 2014 |2015 |2016 |2017 |2018 |2019 |2020 | |Ny (i afsnit 1) | | 43.692 |45.335 |46.801 |48.414 |50.175 |52.108 |54.226 | |Det oplyses, hvilken metode der er benyttet til at beregne virkningen for indtægterne.

Bilaget til rapporten om anvendelsen af ordningen for egne indtægter [SEK(2011) 876, del II, s. 25-26] og konsekvensanalysen af forslaget til Rådets direktiv om en fælles ordning for afgift på finansielle transaktioner og om ændring af direktiv 2008/7/EF indeholder en række kvantitative skøn og forklaringer af de tilgrundliggende antagelser.

Anvendte formler

Skønnene er baseret på en formel, som oprindelig blev opstillet af det franske finansministerium i 2000, og som på det seneste er blevet brugt af Jetin og Denys (2005) og McCulloch og Pacillo (2011). Det forudsættes, at afgiftsindtægten R kan beregnes efter følgende formel:

[pic],

hvor τ er lig med afgiftssatsen, V er lig med den årlige transaktionsvolumen, og E udtrykker udflytning og skatteunddragelse. Variablen c udtrykker transaktionsomkostningerne i procent af transaktionsvolumenen, og ε er lig med afgiftselasticiteten, som beskriver, hvordan en afgiftsforhøjelse vil indvirke på transaktionsvolumenen, dvs. afgiftsgrundlaget. Den sidste værdi i parentesen beskriver, hvilke ændringer i volumen markedet vil opleve udelukkende som følge af stigende transaktionsomkostninger. Udflytning og afgiftsunddragelse omfattes direkte af E i denne formel.

Datakilder

Data om valutatransaktioner (spotforretninger i fremmed valuta, valutaswaps og almindelige valutaterminsforretninger) stammer fra Den Internationale Betalingsbank (BIS).

Data om beregning af egenkapital er baseret på tal fra Sammenslutningen af Europæiske Børser. I dataene indgår oplysninger om handel med egenkapital på regulerede markeder. Der er ikke nogen data om omsætningen i forbindelse med private udvekslinger som f.eks. visse store bankers handelsordninger (f.eks. Goldman Sachs Sigma X) og privatplacering af aktier.

Markedsaktiviteterne for derivater, der handles uden om børsen, måles ved hjælp af omsætningen angivet i pålydende værdi og den pålydende værdi af de udestående kontrakter, som meddeles af BIS.

Kvantitative skøn

De tilgrundliggende antagelser har stor betydning for skønnene over indtægterne og er forskellige for de enkelte markedssegmenter. Skønnene, som er udarbejdet på grundlag af 2010-oplysninger, har derfor kun illustrativ betydning.

Det beløb, der er angivet, svarer til kombinationen af følgende tre kategorier:

i) en afgift på handel med værdipapirer, som opkræves på alle obligations- og aktietransaktioner på de regulerede markeder til en sats til 0,1 %

ii) en afgift på 0,01 % på valutaderivater, bl.a. aktiefutures, aktieindeksoptioner, aktieindeksfutures, obligationsoptioner og obligationsfutures.

iii) en afgift på 0,01 % på rentederivater, som handles uden om børsen, inkl. rentesikringsaftaler, swaps og optioner.

Specifikke skøn over transaktionsomkostninger, afgiftsunddragelse og elasticiteter findes i den konsekvensanalyse, der er vedlagt forslaget til direktiv om afgift på finansielle transaktioner [SEK(2011) 1102 og 1103].

Heraf forventes en andel på totredjedele at blive forbeholdt EU-budgettet.

Med udgangspunkt i skønnene for 2010 forhøjes beløbene med den skønnede vækst i den nominelle BNI.

[1] EUT L […] af […], s. […].

[2] Ændret forslag til Rådets forordning om fastsættelse af gennemførelsesforanstaltningerne i forbindelse med ordningen for Den Europæiske Unions egne indtægter (KOM(2011) 740 af 9.11.2011).

[3] EFT L 130 af 31.5.2000, s. 1.

[4] KOM(2011) 512 af 29.6.2011.

[5] Forslag til Rådets forordning om metoderne og proceduren for overdragelse af den egne indtægt fra moms (KOM(2011) 737 af 9.11.2011).

[6] Ændret forslag til Rådets forordning om metoderne og proceduren for overdragelse af de traditionelle egne indtægter og egne indtægter fra BNI og om foranstaltningerne for at opfylde likviditetskrav (KOM(2011) 742 af 9.11.2011.

[7] EUT C […] af […], s. […].

[8] EUT C […] af […], s. […] .

[9] EUT L […] af […], s. […].

[10] EFT L 130 af 31.5.2000, s. 1.

[11] EUT L 55 af 28.2.2011, s. 13.

[12] EUT L […] af […], s. […].

[13] EFT L 248 af 16.9.2002, s. 1.

[14] ABM: Activity Based Management (aktivitetsbaseret ledelse) – ABB: Activity Based Budgeting (aktivitetsbaseret budgetlægning).

[15] Jf. artikel 49, stk. 6, litra a) og b), i finansforordningen.

[16] Forklaringer vedrørende forvaltningsmetoder og henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html

[17] Organer omhandlet i finansforordningens artikel 185.

[18] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.

[19] KA = kontraktansatte, V = agenturpersonale (vikar), UED = unge eksperter ved delegationerne, LA = lokalt ansatte, UNE: udstationerede nationale eksperter.

[20] Delloft for eksternt personale under aktionsbevillingerne (tidligere BA-poster).

[21] Angår især strukturfonde, Den Europæiske Landbrugsfond for Udvikling af Landdistrikterne (ELFUL) og Den Europæiske Fiskerifond (EFF).

[22][pic]o v ž © Ö × hijköù Med hensyn til EU's traditionelle egne indtægter (told, sukkerafgifter) opgives beløbene netto, dvs. bruttobeløbene, hvorfra opkrævningsomkostningerne på 25 % er fratrukket.